Държавен вестник, бр. 90, 2009 г., стр. 34

СТР.  34	
Д Ъ Р Ж А В Е Н  В Е С Т Н И К 	
БРОЙ  90
Раздел 5. Гаранции
(а) При гарантиране на заем, отпускан по­
средством обичайните инвестиционни канали, 
банката начислява комисиона за гаранция, 
дължима периодично върху неизплатения раз­
мер на заема по определен от банката процент. 
През първите десет години от дейността на 
банката този процент на комисионата не може 
да бъде по-нисък от един процент годишно 
или по-висок от един и половина процента 
годишно. В края на посочения десетгодишен 
период процентът на комисионата може да 
бъде намален от банката както по отношение 
на неизплатените части от вече гарантирани 
заеми, така и по отношение на бъдещи за­
еми, ако резервите, натрупани от банката по 
раздел 6 от този член и от други приходи, се 
считат за достатъчни, за да оправдаят подоб­
но намаляване. Що се отнася до бъдещите 
заеми, банката също така може да решава 
по свое усмотрение да увеличи процента на 
комисионата над посочения по-горе лимит, 
ако опитът сочи, че подобно увеличение е 
желателно.
(б) Комисионите за гаранция се плащат от 
заемополучателя директно на банката.
(в) Гаранциите, издавани от банката, трябва 
да предвиждат, че банката може да прекрати 
своята отговорност по отношение на лихвите, 
ако при неизпълнение от страна на заемопо­
лучателя или гаранта, ако има такъв, банката 
предложи да закупи по номинална стойност 
и начислена лихва към определена в подобно 
предложение дата облигациите или другите 
гарантирани задължения.
(г) Банката има право да определя всякакви 
други условия по гаранцията.
Раздел 6. Специален резерв
Сумите по комисионите, получавани от 
банката съгласно раздели 4 и 5 от този член, 
следва да бъдат заделяни под формата на 
специален резерв, който да бъде държан на 
разположение за изпълнението на задължени­
ята на банката в съответствие с раздел 7 от 
този член. Специалният резерв следва да бъде 
държан в такава ликвидна форма, допустима 
съгласно този Учредителен договор, каквато 
решат изпълнителните директори.
Раздел 7. Начини за посрещане на задълже­
нията на банката в случаи на неизпълнение 
В случай на неизпълнение по отпуснати 
заеми, заеми, отпуснати с участие на банката, 
или гарантирани заеми:
(а) Банката е длъжна да постигне договоре­
ности, които са осъществими, за коригиране 
на задълженията по заемите, включително 
договорености съгласно тези, които се пред­
виждат в раздел 4 (в) от този член, или ана­
логични на тях.
(б) Плащанията за погасяване на задълже­
нията на банка по привлечени средства или 
гаранции съгласно раздел 1 (a) (ii) и (iii) от 
този член се начисляват:
(i) първо, за сметка на специалния резерв,
предвиден в раздел 6 на този член;
(ii) след това до степента, до която е необ-
ходимо, и по усмотрение на банката за 
сметка на другите резерви, излишъка и 
наличния в банката капитал.
(в) Винаги когато е необходимо да се 
извършват договорни плащания на лихви, 
други такси или амортизации върху собстве­
ните привлечени средства на банката или да 
се изпълняват задълженията на банката по 
отношение на подобни плащания по заеми, 
гарантирани от нея, банката може да отпра­
ви искане за плащане на съответната сума 
от неизплатените вноски на своите членове 
в съответствие с член II, раздели 5 и 7. Ос­
вен това, ако банката счита, че определено 
неизпълнение може да е с продължително 
времетраене, тя може да отправи искане за 
плащане на допълнителна сума от подобни 
неизплатени вноски, която не може да надви­
шава през всяка отделна година един процент 
от общите вноски на страните членки, за 
следните цели:
(i) да изплати преди настъпване на падежа
или по друг начин да погаси своето за­
дължение по цялата неизплатена главни­
ца или част от нея по който и да е заем, 
гарантиран от нея, по който длъжникът е 
допуснал неизпълнение;
(ii) да изкупи обратно или по друг начин 
да погаси своето задължение по всички 
или част от своите собствени неизплатени 
привлечени средства.
Раздел 8. Други дейности
В допълнение към дейностите, описани 
в други части на този Учредителен договор, 
банката има правомощие: 
(i) Да закупува и продава ценни книжа,
които е емитирала, и да закупува и продава 
ценни книжа, които е гарантирала или в 
които е инвестирала, при условие че банка 
получи одобрението на страната членка, 
на чиято територия подобни ценни книжа 
предстои да бъдат закупени или продадени.
(ii) Да гарантира ценни книжа, в които 
е инвестирала, с цел улесняване на тяхната 
продажба.
(iii) Да заема средства във валутата на коя-­
то и да е страна членка с нейно одобрение.
(iv) Да закупува и продава такива други
ценни книжа, каквито директорите могат, 
с мнозинство от три четвърти от общия 
брой гласове, да счетат за подходящи за 
инвестирането на целия специален резерв 
съгласно раздел 6 от този член или част 
от него.